laion/Wikipedia-Exotic huggingface dataset:
חורושיובסקי

חורושיובסקי (ברוסית: Хорошёвский район) הוא ראיון של המחוז הצפוני של העיר הפדרלית מוסקבה, שברוסיה. VEB ארנה מגה-ספורט ארנה היכל הספורט האוניברסלי של צסק"א טריומף פאלאס קניון אוויאפארק פארק שדה חודינקה Nordstar Tower (אנ') תחנת המטרו צסק"א מדיה וקבצים בנושא חורושיובסקי בוויקישיתוף אתר האינטרנט הרשמי של חורושיובסקי (ברוסית) ערך זה הוא קצרמר בנושא מוסקבה. אתם מוזמנים לתרום לוויקיפדיה ולהרחיב אותו.
מאק קלווין

מאק קלווין (באנגלית: Mack Calvin; נולד ב-27 ביולי 1947) הוא כדורסלן עבר אמריקאי, אשר שיחק בליגות ה-ABA וה-NBA בין השנים 1969–1981. לאורך 7 עונותיו ב-ABA השתתף 5 פעמים במשחק האולסטאר, ורשם ממוצעים כוללים של 19.9 נקודות, 5.8 אסיסטים ו-3.1 ריבאונדים למשחק. בשנת 1997 נבחר לאחד מ-30 חברי קבוצת כל הזמנים של ה-ABA. קלווין נולד בעיר פורט וורת' שבטקסס, ובשנת 1965 החל ללמוד ב"מכללה הקהילתית לונג ביץ'". שנתיים לאחר מכן עבר לאוניברסיטת דרום קליפורניה, ובשתי עונותיו בקבוצת הכדורסל של האוניברסיטה (USC Trojans) קלע 12.3 נקודות בממוצע למשחק. בדראפט ה-NBA‏ 1969 נבחר קלווין על ידי לוס אנג'לס לייקרס בבחירה ה-187, אולם בחר לשחק עבור קבוצת לוס אנג'לס סטארס מליגת ה-ABA. בעונתו היחידה עם הסטארס קלע 16.8 נקודות בממוצע למשחק, והוביל את הקבוצה למעמד גמר ה-ABA, בו הפסידה מול אינדיאנה פייסרס (2–4). בין השנים 1970–1972 שיחק עבור קבוצת הפלורידיאנס, במדיה רשם ממוצעים של 24.1 נקודות ו-6.7 אסיסטים למשחק, ובשתי העונות הבאות קלע 17.7 נקודות למשחק עבור קרוליינה קוגרס, תחת המאמן לארי בראון. בעונת 1974/1975 השתתף במשחק האולסטאר של ה-ABA בפעם החמישית בקריירה, ונבחר לחמישיית העונה בפעם השלישית, לאחר שהוביל את כל שחקני הליגה בממוצע אסיסטים למשחק (7.7) ובאחוזי קליעה מקו העונשין (89.6%). בסיום אותה עונה, בה שיחק בדנוור נאגטס, ניצב במקום השלישי בהצבעות לפרס ה-MVP של העונה (אחרי ג'וליוס ארווינג וג'ורג' מקגיניס שחלקו את הפרס). בעונת 1975/1976 קלע 19.4 נקודות למשחק עבור וירג'יניה סקוויירס, אשר סיימה במקום השביעי והאחרון בליגה. את קריירת המשחק ב-ABA סיים במקום השמינית בתולדות הליגה בנקודות (10,620), במקום השני באסיסטים (3,067) ובמקום הראשון בקליעות עונשין (3,554). לקראת עונת 1976/1977 עבר לשחק בלוס אנג'לס לייקרס מליגת ה-NBA. ב-4 עונותיו בליגה שיחק עבור 5 קבוצות שונות, והעמיד ממוצעים כוללים של 7.0 נקודות ו-2.5 אסיסטים למשחק. בעונת 1975/1976, בעודו שחקן וירג'יניה סקוויירס, שימש קלווין לתקופה קצרה גם כמאמן הקבוצה, בין פיטוריו של אל ביאנקי לבין מינויו של ביל מוזלמן. בכל ששת משחקי הקבוצה תחת קלווין הפסידו הסקוויירס בפער ממוצע של כ-17 נקודות. בין השנים 1987–1992 שימש כעוזר מאמן במילווקי באקס (תחת דל האריס) ובלוס אנג'לס קליפרס (תחת מייק שולר ולארי בראון). בעונת 1991/1992 שימש כמאמן הראשי של הקליפרס במשך שני משחקים, בין פיטוריו של שולר לבין מינויו של בראון. פרופיל, באתר Basketball-Reference פרופיל, באתר Sports-Reference פרופיל, באתר ליגת ה-NBA הסטטיסטיקות של קלווין ב-ABA וב-NBA, באתר basketball-reference.com מאק קלווין, באתר remembertheaba.com הסטטיסטיקות של קלווין בליגת המכללות, באתר sports-reference.com רשימת הנבחרים בדראפט 1969, באתר basketball-reference.com כל מה שלייקרס: מאק קלווין, באתר לוס אנג'לס טיימס, 14 בפברואר 2011 סטטיסטיקות האימון של קלווין ב-ABA וב-NBA, באתר basketball-reference.com
עמק לאוטרברונן

עמק לאוטרברונן (בגרמנית: Lauterbrunnental) הוא עמק טבעי הנמצא בקנטון ברן בשווייץ. בעמק נמצאת העיירה לאוטרברונן הקרויה על שם העמק ומתגוררים בה כ־900 תושבים. העמק ידוע בזכות פסגות ההרים ו־72 המפלים המקיפים אותו. המפל הגבוה ביותר הוא מפל שטאובך (אנ') הנישא לגובה של 297 מטר. העמק נמצא למרגלותיהם של הרי יונגפראו (הנישא לגובה 4,158 מטר), הר מנך (4,107 מטר) והר אייגר (3,970 מטר) במזרח. למרגלות הר גלטשרהורן (3,983 מטר) ומיטאגהורן (3,897 מטר) במערב והרי גשפאלטנהורן (3,436 מטר) ושילטהורן (אנ') (2,970 מטר) בדרום. הוא שוכן גם למרגלות קיר לאוטרברונן מצפון, הנמתח לאורך 8 ק"מ. עמק לאוטרברונן נמצא בגובה 813 מטר מעל פני הים ומזג האוויר בו חמים אך ממוזג והטמפרטורה הממוצעת היא 7.6 מעלות צלזיוס. בין השנים 1981 ועד 2010, ירדו 136.5 ימי גשם או שלג בממוצע בעמק לאוטרברונן בכל שנה, עם כמות משקעים ממוצעת של 1,092 מ"מ. החודש היבש ביותר בעמק לאוטרברונן הוא מרץ עם 69 מ"מ משקעים והחודש עם כמות המשקעים הגבוהה ביותר הוא אוגוסט עם 129 מ"מ. חודש יולי הוא החודש החם בשנה עם טמפרטורה ממוצעת של 16.6°C והחודש הקר ביותר בשנה הוא ינואר עם טמפרטורה של מינוס -1.2°C. מדיה וקבצים בנושא עמק לאוטרברונן בוויקישיתוף ערים נסתרות בעולם Lauterbrunnen Climate Summary
הקהילה היהודית בניז'ני נובגורוד

הקהילה היהודית בניז'ני נובגורוד היא אחת הגדולות ברוסיה. בית הכנסת של הקהילה נמצא ברחוב גרוזינסקאיה 5 א בעיר. הקהילה כוללת את בית הספר היהודי המקיף, אור אבנר; הגן גן מנחם; ישיבת תומכי תמימים של חסידות חב"ד ומחנה הקיץ לבנים ולבנות, גן ישראל. יהודים חיו בניז'ני נובגורוד מאז המאה ה-19, לאחר שחוקי האימפריה הרוסית אסרו על היהודים להתגורר במרכז רוסיה ואפשרו להם להתיישב רק בתחום המושב. רק סוחרים מהגילדה העליונה וחיילים בדימוס של הצבא הקיסרי יכלו לחיות שם. עם זאת, הסחר הגבוה והפיתוח התעשייתי של ניז'ני נובגורוד משך אנשים ויהודים החלו להגיע לניז'ני נובגורוד מאזורי המערב של האימפריה. רוב המהגרים היו סוחרים. הם הגיעו לניז'ני נובגורוד לירידי סחר שונים באזור היריד המקומי המפורסם. אך עד 1840 לא הייתה בעיר קהילה יהודית קבועה, שהתקבלה בעקבות צו של הצאר שהחל לגייס יהודים לשירות צבאי. הקהילה של ניז'ני נובגורוד הוקמה על ידי חיילי הצאר, מכיוון שחייבים חיילים להתגורר בעיר בה שירתו. לאחר מכן הם הפכו לסוחרים והקהילה החלה לפרוח. עם פרוץ המהפכה ומלחמת האזרחים הרוסית, נרדפו יהודי העיר והקהילה השתקמה רק לאחר התפרקות ברית המועצות ומאז 1990, משמים חסידי חב"ד כמנהיגי הקהילה המקומית. בשנת 1850 מנתה קהילת ניז'ני נובגורוד 300 איש והיו 3,000 איש בשנת 1913. בית הכנסת הוקם בתקופה שבין 1881 ל-1883. את בית הכנסת ניהל רב ראשי. שם הקימו ישיבה וקיימו שירותי דת, צדקה והלוויות. בשנת 1938 כל בתי הכנסת והמועדונים היהודיים פורקו. בית הכנסת הוקם מחדש בשנת 1991 לאחר נפילת המשטר הסובייטי. תחיית הקהילה היהודית החלה בשנת 1989, כאשר כמה ערים יהודיות משפיעות ארגנו את מועדון התרבות היהודי. בהמשך, ליפה גרוזמן רשם רשמית את הקהילות הדתיות והחל לנקוט בפעולות להחזרת מבני בית הכנסת לידי הקהילה. בספטמבר 1991 הביא לפתיחת בית הספר היהודי וב-17 באפריל בית הכנסת קיים טקס פתיחה רשמי לאחר שיפוץ שנערך בו. בשנת 1989 מונה אדוארד מ' צ'פרק לראש הקהילה היהודית של ניז'ני נובגורוד. בשנת 1999 הגיע שמעון ברגמן לניז'ני נובגורוד כדי לשמש כרבה הראשי של העיר. תחת הנהגתו עודכן המניין היומי בבית הכנסת, ומוסדות יהודיים שונים נפתחו בעיר: בית הספר אור אבנר-חב"ד; הגן, גן מנחם; מועדון נוער; וקייטנה עם ישיבת פנימייה, שיעורי תורה ופעילויות שונות לחגים. שנתיים אחר כך נבנה מקווה לנשים. מדיה וקבצים בנושא בית הכנסת ניז'ני נובגורוד בוויקישיתוף הקהילה היהודית בניז'ני נובגורוד (אורכב 25.10.2019 בארכיון Wayback Machine) "Nizhny Novgorod Jewish Community". אורכב מ-המקור ב-2018-04-16. נבדק ב-11 בדצמבר 2009. {{cite web}}: (עזרה)
ועדת הבחירות הפדרלית

ועדת הבחירות הפדרלית של ארצות הברית (באנגלית: The Federal Election Commission, בראשי תיבות: FEC) היא גוף ממשלתי בארצות הברית המארגן בחירות לגופי ממשל פדרליים, ללא תלות בגופים ממשלתיים. ועדת הבחירות הפדרלית היא סוכנות רגולטורית עצמאית שהוקמה בשנת 1975 על ידי הקונגרס האמריקני להסדרת החקיקה בנושא מימון קמפיינים בארצות הברית. הוועדה הוקמה שנת 1975 בהתאם לתיקון לחוק קמפיין הבחירות הפדרלי. הוועדה אחראית "לחשוף מידע על מימון קמפיינים, להבטיח עמידה בהוראות החוק כמו מגבלות ואיסורים על תרומות ובקרה על מימון הממשלה לבחירות לנשיאות." מטרת הוועדה היא לפקח על ציות לחוקים פיננסיים במהלך מערכת הבחירות הפדרלית. חוקים אלה מסדירים את עמדת המועמדים לתפקיד פדרלי ואת פעילות הוועדות התומכות בהם. מועמדים פדרליים הם מועמדים לנשיאות, סגן נשיא, ומועמדים לבית הנבחרים והסנאט האמריקאי. ועדת הבחירות הפדרלית מורכבת משישה חברי הצבעה שמונו על ידי הנשיא ואושרו על ידי הסנאט. חברי הוועדה נבחרים בזוגות מדי שנתיים (בדרך כלל שני נציגים ממפלגות פוליטיות שונות) לתקופה של שש שנים כל אחד. כך, אותה מפלגה יכולה להיות מיוצגת בו זמנית על ידי לא יותר משלושה חברי הוועדה, וכדי שהוועדה שתקבל החלטה נדרשים לפחות ארבעה קולות. בכל שנה בוחרים חברי הוועדה יו"ר וסגן יו"ר (בהכרח ממפלגות שונות) מבין מספרם לתקופה של שנה. על פי חוק, לאף אחד מחברי הוועדה אין את הזכות לכהן יותר מפעם אחת במהלך שש שנות כהונתו. בוועדת הבחירות הפדרלית יש גם שני חברים שאינם מצביעים באופן רשמי: פקיד בית הנבחרים ומזכיר הסנאט. הם מיוצגים בוועדה על ידי סגנים מיוחדים. על פי חוק, יש לכנס את הוועדה אחת לחודש; למעשה, היא נפגשת פעמיים בשבוע. הישיבות פתוחות לכולם, פרט לאותם פגישות או חלקי ישיבות שבהם נדונים סוגיות הקשורות בקיום החוק, סוגיות כוח אדם ועניינים חסויים אחרים. עבודת הוועדה נתמכת על ידי צוות של כ-250 איש. ועדת הבחירות הפדרלית עוסקת בכל מגוון הנושאים הקשורים לחוקי הבחירות ומפקחת על יישומם, והיא פועלת בעיקר בשלושה תחומים עיקריים: מימון המדינה לבחירות לנשיאות; תרומות והוצאות המשפיעות על תוצאות הבחירות הפדרליות; איסוף והכללה של מידע כספי על התנהלות מערכת הבחירות על פי דו"חות הוועדות הפוליטיות השונות. ועדת הבחירות הפדרלית היא בעלת סמכות שיפוט בלעדית לקיים את החוק. הפרות פוטנציאליות של החוק מתייחסות לוועדה, אם דרך עבודתה כתוצאה מביקורות או בדיקת דו"חות הוועדה, או ממקורות חיצוניים המבוססים על תלונות שהגישו אנשי הציבור או הצהרות מגופי ממשל אחרים. החוק קובע את הנוהל של ועדת הבחירות הפדרלית לפקח על ציות לחוק. אם בעקבות החקירה תגלה הוועדה כי החוק הופר, עליה לנסות ולפתור את הסוגיה באופן פורמלי בהסכמת הצדדים, לפני שתביא את התיק לבית המשפט. במעקב אחר ציות לחוק, ועדת הבחירות הפדרלית רשאית לנקוט בפעולה משפטית או להגיש תלונה פלילית למחלקת המשפטים. יש לשמור בסוד את כל שלבי התהליך עד לסגירת התיק, ואחריו ניתן לפרסום. פרסומים שהופקו על ידי ועדת הבחירות הפדרלית תורמים לעמידה בחוק על ידי הסבר על הוראות חוקיות בצורה נגישה ובשפה מובנת עבור מגוון רחב של קוראים. הפרסומים כוללים עלון חודשי, מדריכי קמפיין מפורטים וסדרת חוברות בנושא היבטים ספציפיים של החוק. ועדת הבחירות המרכזית לכנסת ועדת הבחירות המרכזית של רוסיה מדיה וקבצים בנושא ועדת הבחירות הפדרלית בוויקישיתוף אתר האינטרנט הרשמי של ועדת הבחירות הפדרלית (באנגלית) ועדת הבחירות הפדרלית, ברשת החברתית אקס (טוויטר) ועדת הבחירות הפדרלית, סרטונים בערוץ היוטיוב
אאודי אבוס קוואטרו

אאודי אבוס קוואטרו (בגרמנית : Audi Avus quattro) היא מכונית קונספט בתצורה מכונית ספורט קופה המוגדרת מכונית על מתוצרת יצרנית הרכב הגרמנית אאודי אשר הוצגה בשנת 1991 "אאודי אבוס קוואטרו" הוצגה לראשונה בתערוכת המכוניות של טוקיו ("Tokyo Motor Show" (אנ')) בשנת 1991. מנוע מרכזי - אורכי 12W צילינדרים (אנ') בפוזיציה 60°. 2 נוסעים 2 דלתות בתצורה "Scissor doors" (אנ'). מנוע בנזין 6.0 ליטר, מנוע קירור מים. סוג הנעה: הנעה כפולה 4x4. מבנה גוף הדגם מורכב מאלומיניום בסידור של מבנה קשיח, קל משקל, דמוי מסבך, הבנוי מתלים שלובים בתבנית גאומטרית ויוצרים מסבך תלת-ממדי בתצורה של מסגרת חלל Space frame( (אנ')). הלוחות המרכיבות את גוף הדגם עשויים אלומיניום מלוטש בעובי 1.5 מ”מ שנחבש ידנית. קיבולת מכל דלק - 100 ליטר. צמיגים : "225/60 ZR 20", מידת צמיג "8J x 20". PSI (מדידת לחץ אוויר בצמיג) - 164.1 (PSI אחד שווה ל־6,894.757 פסקל). יחס כוח / משקל : 407.18 כ"ס ל-1,000 ק"ג. תאוצה בין 100 - 0 היא 2.8 שניות. תאוצה בין 160 - 0 היא 6.5 שניות. מחיר היחידה : 2,353,000 דולר. "אאודי אבוס קוואטרו" "אאודי אבוס קוואטרו" "אאודי אבוס קוואטרו" - מבט למנוע המרכזי אאודי רוזמאייר אאודי רודג'ט אאודי נובולארי קוואטרו אאודי קוואטרו קונספט אאודי ספורטבק קונספט אאודי RSQ מדיה וקבצים בנושא אאודי אבוס קוואטרו בוויקישיתוף אאודי אבוס קוואטרו, סרטון באתר יוטיוב אאודי אבוס קוואטרו, סרטון באתר יוטיוב מנוע W הוא סוג של מנוע בוכנה בו שלושה או ארבעה צילינדרים משתמשים באותו גל ארכובה, הדומים לאות W כשרואים מלפנים "אאודי אבוס קוואטרו" motor1.com/news/131081/concept-we-forgot-audi-avus "אאודי אבוס קוואטרו" topgear.com/car-news/concept/top-gears-guide-concepts-the-stunning-audi-avus-quattro-w12 "אאודי אבוס קוואטרו" כולל תרשים של הדגם supercars.net/blog/1991-audi-avus-quattro-concept "אאודי אבוס קוואטרו" - מפרט טכני carfolio.com/specifications/models/car "אאודי אבוס קוואטרו" topspeed.com/cars/audi/1991-audi-avus-quattro
לבאן קוטליה

לְבָאן קוּטָלִיָּה (בגאורגית: ლევან კუტალია; נולד ב-19 ביולי 1989) הוא כדורגלן גאורגי המשחק בעמדת החלוץ באלאשקרט מליגת העל הארמנית. קוטליה התחיל את הקריירה שלו בקבוצת זוגדידי מעיר הולדתו, ששיחקה אז בליגת העל הגאורגית. בגיל 19 הצטרף לסלביה סראייבו מהליגה הבוסנית, ושנה לאחר מכן הצטרף לזרינסקי מוסטר. בשנת 2012 חזר לזוגדידי, ובהמשך הקריירה בגאורגיה שיחק בזסטפוני, שוקורה כובולתי, דינמו זוגדידי, מראני מרטבילי ואודישי 1919. בשנת 2017 עבר לטורפדו כותאיסי, ובעונת 2018 כבש עשרה שערי ליגה. בעונת 2019 הוחתם בדינמו טביליסי, עמה זכה באליפות ובתואר מלך שערי הליגה עם 20 שערים. בינואר 2020 חתם בקבוצת אירטיש פבלודר מליגת העל הקזחית, אך לא זכה לדקות משחק רבות. ב-27 ביולי 2020 חתם בהפועל תל אביב. ב-8 באוגוסט ערך את הופעת הבכורה שלו במועדון, כשנכנס כמחליף במשחק מול מ.ס. אשדוד בגביע הטוטו. במחזור הראשון של עונת 2020/2021 ערך את הופעת הבכורה שלו בליגת העל, כשנכנס כמחליף במשחק מול הפועל כפר סבא. בסך הכול ערך 12 הופעות במדי הפועל תל אביב בכל המסגרות, ולא כבש. בחלון ההעברות של ינואר 2021 חתם בהפועל אום אל-פחם מהליגה הלאומית. ב-27 ביוני 2021 חתם בסקציה נס ציונה. בסיום העונה העפיל עם הקבוצה לליגת העל. ב-7 ביולי חתם באלאשקרט מליגת העל הארמנית. זסטפוני הסופר קאפ הגאורגי: 2013 דינמו טביליסי אליפות גאורגיה: 2019 מדיה וקבצים בנושא לבאן קוטליה בוויקישיתוף לבאן קוטליה, באתר ההתאחדות לכדורגל בישראל לבאן קוטליה, באתר Transfermarkt לבאן קוטליה, באתר Soccerway לבאן קוטליה, באתר WorldFootball.net לבאן קוטליה, באתר FootballDatabase.eu המכות בבוסניה והגולים: הכירו את לבאן קוטליה, באתר ערוץ הספורט, 27 ביולי 2020 שירי אלג'ם, ‏החלוץ הגאורגי לבאן קוטליה חתם בהפועל ת"א, באתר ערוץ הספורט, 27 ביולי 2020 יגאל גולדשטיין, ‏נשאר בארץ: קוטאליה חתם באום אל פאחם, באתר ערוץ הספורט, 29 בדצמבר 2020 מערכת ONE, ‏עם מענק שערים: לבאן קוטליה חתם בנס ציונה, באתר ONE‏, 27 ביוני 2021
משה חורין

משה (אלן) חורין (1 באוגוסט 1914–7 בינואר 1985) היה קצין צה"ל בדרגת סגן אלוף, שפיקד על גדוד 13 בחטיבת גולני ועל חטיבת עודד. חורין נולד בגרמניה בשם אלן פרנק. היה חבר בברית חלוצים דתיים וב-1935 עלה לארץ ישראל והתיישב בכפר יעבץ. ב-1937 היה ממייסדי הקיבוץ הדתי טירת צבי. היה חבר בנוטרות ובמשטרת היישובים העבריים והגיע לדרגת סרג'נט-מייג'ור. במקביל שירת בארגון ההגנה תחת הכינוי "ישי". הוא שימש מפקד מחלקת חי"ש בטירת צבי, מפקד קורסי מ"כים של ההגנה בעמק בית שאן, ומדריך נפתי של ההגנה ביישובי העמק. בתקופת המרד הערבי הגדול היה ממפקדי הכוחות בקיבוץ שהדפו בפברואר 1938 את מתקפת הפורעים הערבים על היישוב. במלחמת העצמאות השתתף בקרב טירת צבי להדיפת צבא ההצלה. הוא היה ממקימי חטיבת גולני ושימש קצין מבצעים של גדוד 13. לאחר פציעתו של אברהם יפה מונה למפקד הגדוד במקומו והיה בכך למפקד הגדוד הדתי הראשון בצה"ל. הוא לחם עם הגדוד בכיבוש הכפר כאוכב אל הווא, בקרבות הגליל ועמק בית שאן ובמבצע אסף. במבצע חורב השתתף הגדוד תחת פיקודו בקרב העקוב מדם על משלט 86 ובמבצע עובדה הוביל את הגדוד עד לכיבוש אום רשרש. ב-1951 השתחרר משירות הקבע לאחר ששימש סגן מפקד החטיבה. בשירות המילואים פיקד על חטיבת עודד. לאחר שחרורו עבד במשק הקיבוץ. שימש דייג, מנהל הייצור במפעל הנקניק "טיב" ומזכיר הפנים של הקיבוץ. היה נשוי לאילזה ואב לשלושה. נפטר בשנת 1985, והובא למנוחות בבית העלמין שבקיבוצו טירת צבי. אשתו אילזה נפטרה בשנת 2013 בגיל 98, ונקברה לצידו. חגי הוברמן, ‏משה (אלן) חורין: המג"ד הדתי הראשון בצה"ל, באתר "סרוגים", 22 באפריל 2015 דף הנצחה לחורין משה (אלן) ז"ל
בקי (פירושונים)

האם התכוונתם ל... בָּאקוּ (באזרית: Bakı) – בירת רפובליקת אזרבייג'ן בֶּקִי (Becky) – שם פרטי, לפעמים קיצור של השם רֶבֶּקָה (Rebecca): בקי – סרט אמריקאי–קנדי משנת 2020 בבימוים של ג'ונתן מילוט וקארי מרניון בקי שארפ – דמות ספרותית ברומן "יריד ההבלים" מאת ויליאם מייקפיס תאקרי. בקי שארפ (סרט) – סרט המבוסס (בעקיפין) על "יריד ההבלים" בקי גריפין – מנחת טלוויזיה, עיתונאית, שחקנית ודוגמנית ישראלית באקי (Bucky או Buckie): ריצ'רד באקמינסטר "באקי" פולר – אדריכל, מהנדס, ממציא ופילוסוף אמריקאי; ממציא הכיפה הגאודזית פולרן – מולקולת פחמן בצורת כיפה גאודזית, שנקראת גם "כדור באקי" נייר באקי – נייר באקי הוא צבר מאקרוסקופי של ננו-צינוריות פחמן (CNT), היוצרות יריעה דקה, חזקה וקלת משקל ג'יימס ביוקנן "באקי" בארנס – "חייל החורף" – דמות בדיונית של גיבור-על המופיעה בחוברות הקומיקס "קפטן אמריקה" ביקום מארוול אל-באקי (בערבית: الباقي, הנותר) – אחד משמות האל באסלאם: אחמד חילמי עבד אל-באקי – בנקאי פלסטיני וראש ממשלת כל פלסטין עבד אל-באקי סחראוי – בין מקימי חזית הישועה האסלאמית (FIS) לסלו באקי (בהונגרית: Baky László) – חבר מוביל בתנועה הנאצית בהונגריה בַּקִי (באיטלקית: Bachi) – שם משפחה: רוברטו בקי – הסטטיסטיקן הממשלתי הראשון ריקרדו בקי – סטטיסטיקאי יהודי-איטלקי, אביו של רוברטו בקי. רות בקי-קוֹלוֹדְנִי – סופרת וחוקרת תולדות היישוב, לשעבר עיתונאית ושדרנית בקול ישראל הרב שמשון באקי [1]: שמשון באקי הקדמון – רב איטלקי, מחבר ספר רפואה למכה שמשון באקי – רב איטלקי בָּקִי – כתיב חלופי למילה בקיא.
פראובראז'נסקויה

פראובראז'נסקויה (ברוסית: Преображенское) הוא ראיון של המחוז המזרחי של העיר הפדרלית מוסקבה, שברוסיה. שטח המחוז הוא 5.614 קמ"ר ואוכלוסייתו מונה 91,574 תושבים (2020). מקור שם האזור הוא בכנסיית ההשתנות של פראובראז'נסקויה(רו'). מושג ההשתנות הנוצרי מתורגם לרוסית כ-Преображение (בתעתיק: פראובראז'נייה), ושם המקום הוא הטיה של מילה זו. התיעוד הראשון של כפר בשם פראובראז'נסקויה שהיה קיים באזור הוא מ-1661. באותה שנה נבנו במקום שתי כנסיות, והכפר נקרא על שם אחת מהן, כנסיית ההשתנות בפראובראז'נסקויה. באותן שנים בנה הצאר אלכסיי הראשון במקום את ארמון פראובראז'נסקיי(רו'). בשנת 1672 נבנה במקום התיאטרון המקצועי הראשון ברוסיה, קומדיה חורומינה. בנובמבר 1699 החל להתקיים בכפר משא ומתן בין פיוטר הגדול לבין נציגים מדנמרק והאיחוד הפולני-ליטאי, בשיחות שהובילו לחתימת ברית של המדינות הנ"ל עם רוסיה כנגד שוודיה, ובכך לפרוץ המלחמה הצפונית הגדולה. הכפר נחשב למקום מולדתו של הצי הרוסי הקיסרי. הסיבה לכך קושרה בפיוטר הגדול, אשר בילה בכפר את עיקר ימי נעוריו, כאשר הוא הוגלה לשם בידי אחותו, סופיה אלכסייבנה רומנובה. צבא הצעצוע של פיוטר הגדול(אנ') קם במקום, ובמסגרתו גם משמר פראובראז'נסקי (שנקרא על שם המקום) ורגימנט סמייונובסקי(אנ'). באותו אזור למד פיוטר הגדול להפליג על ספינתו הראשונה, הבוֹטיק(אנ'). RZD ארנה - אצטדיון הכדורגל הביתי של קבוצת לוקומוטיב מוסקבה. תחנת הרכבת ווסטוצ'ני (אנ') - תחנת הרכבת החדשה ביותר במוסקבה, אשר נפתחה בשנת 2021. התחנה המרוחקת ביותר ממרכז העיר. ספסאן ארנה - אצטדיון הכדורגל הביתי של קאזאנקה, קבוצת המילואים של לוקומוטיב, וכן של קבוצת הנוער של המועדון. בית העלמין פראובראז'נסקויה - אחד מבתי העלמין היוקרתיים במוסקבה, בו קבורים בין היתר ולדימיר קוץ, סרגיי מגניטסקי, אלכסיי בטלוב ועוד. פארק צ'רקיזובסקי (רו') - פארק שקם בשנת 1895. בתחומיו נמצא נחל צ'רקיזובסקי(רו'), וכן כנסייה המוקדשת לאליהו הנביא. תחנת המטרו צ'רקיזובסקאיה ופראובראז'נסקאיה פלושאד (אנ') מדיה וקבצים בנושא פראובראז'נסקויה בוויקישיתוף אתר האינטרנט הרשמי של פראובראז'נסקויה (ברוסית) ערך זה הוא קצרמר בנושא מוסקבה. אתם מוזמנים לתרום לוויקיפדיה ולהרחיב אותו.
האספה הסוציאל-דמוקרטית הבלארוסית

הסאפה הסוציאל הדמוקרטית הבלארוסית (בבלארוסית: Беларуская сацыял-дэмакратычная Грамада) המכונה בפשטות "הרמדה" או "האספה", היא מפלגת אופוזיציה סוציאל-דמוקרטית בלארוסית. מנהיג המפלגה מאז אוקטובר 2018 הוא איש העסקים סרגיי צ'רצ'אן, שגם התמודד לבחירות לנשיאות בלארוס 2020. ראש המפלגה הקודם משנת 1998 עד 2018 היה סטניסלב שושקביץ' שהיה ראש המדינה הראשון של רפובליקת בלארוס העצמאית בין 1991 ל-1994. לאחר שהפסיד בבחירות לנשיאות בשנת 1994, הוא לא השתתף שוב בפוליטיקה עד שסייע להקמת המפלגה בשנת 1998. בשנת 2004 הוא לא הורשה להירשם כמועמד וכך בבחירות לנשיאות 2010 הוא תמך במועמד אנדריי סניקוב. 1991 - הקמת האספה הסוציאל-דמוקרטית בבלארוס, עם מיכאל טחצ'וב (בל') כיו"ר. 1992 - אלה טרוסוב (בל') הופך ליו"ר המפלגה. 1996 - איחוד עם המפלגה הסוציאל-דמוקרטית בהסכמה עממית, הקמת המפלגה הסוציאל-דמוקרטית של בלארוס (אספת העם). 1998 - שחזור האספה הסוציאל-דמוקרטית של בלארוס, סטניסלב שושקביץ' הופך ליושב ראש. 2016 - המפלגה מחרימה את הבחירות לפרלמנט הבלארוסי 2016. 2018 - סרגיי צ'ראצ'ן הופך ליו"ר המפלגה. אתר האינטרנט הרשמי של האספה הסוציאל-דמוקרטית הבלארוסית "Станіслава Шушкевіча на пасадзе кіраўніка БСДГ змяніў бізнэсмен Сяргей Чарачэнь" [Stanislav Shukhevich is succeeded as BSDA chairman by Siarhei Charachen]. Наша Ніва (Naša Niva) (בבלארוסית). 2018-11-03. נבדק ב-2020-02-05.
וילי בולי

וילי-ארנו זובו בולי (באנגלית: Willy-Arnaud Zobo Boly; נולד ב-3 בפברואר 1991) הוא כדורגלן צרפתי, המשחק בעמדת הבלם בקבוצת נוטינגהאם פורסט מהפרמייר ליג ובנבחרת חוף השנהב. בולי, יליד מלאן, סיין-אה-מארן. בולי שיחק בנוער עבור שלושה מועדונים. את הופעת הבכורה שלו עשה עם קבוצת המילואים של אוסר. ב-16 באפריל 2011, ערך את הופעת הבכורה שלו בליגת העל הצרפתית מול טולוז. שבוע לאחר מכן הבקיע את שער הבכורה מול לאנס. בולי היה שחקן הרכב קבוע בעונת 2011/12 עם 33 הופעות ושער אחד אבל ירד ליגה עם הקבוצה לאחר שסיימה במקום האחרון. ב-1 בספטמבר 2014, עבר בולי לפורטוגל והצטרף לבראגה בעסקה לארבע שנים. בעונה הראשונה שלו במועדון, שיחק בקבוצת המילואים של המועדון בליגה הפורטוגלית השנייה. ב-31 באוגוסט 2016, חתם בולי על חוזה לחמש שנים בפורטו אך מיעט לשחק. ב-8 ביולי 2017, בולי הצטרף לוולברהמפטון וונדררס בהשאלה לעונה אחת. את הופעת הבכורה עבור המועדון ערך במחזור הראשון של עונת 2017/2018 בניצחון 1:0 נגד מידלסברו, וכבש את שערו הראשון ב-31 באוקטובר בניצחון 0–2 על נוריץ' סיטי. לאחר שערך 37 הופעות רשמיות ועזר לקבוצה לעלות לפרמייר ליג, בולי חתם על חוזה קבוע בוולבס. את הופעת הבכורה שלו בפרמייר ליג ערך ב-11 באוגוסט 2018, בתיקו 2:2 מול אברטון. שבועיים לאחר מכן כבש את שער הבכורה בתיקו 1-1 מול מנצ'סטר סיטי. בולי כבש את שערו הראשון אי פעם בתחרות האירופית של אופ"א במשחק שלב הבתים בליגה האירופית נגד בשיקשט ב-3 באוקטובר 2019, משחק בו ניצחה וולבס 0–1. ב-1 בספטמבר 2022 חתם בנוטינגהאם פורטס. בולי עבר לייצג את נבחרת חוף השנהב בשנת 2020 לאחר שהופיע בנבחרות הנוער של צרפת. הוא ערך הופעה ראשונה בחוף השנהב בניצחון 1–2 על נבחרת מדגסקר ב-12 בנובמבר 2020. נכלל בסגל נבחרת חוף השנהב לטורניר גביע אפריקה לאומות 2023. הגביע הפורטוגלי: 2015/2016 אליפות הצ'מפיונשיפ: 2017/2018 נבחרת חוף השנהב גביע אפריקה לאומות: 2023 מדיה וקבצים בנושא וילי בולי בוויקישיתוף וילי בולי, ברשת החברתית אקס (טוויטר) וילי בולי, באתר Transfermarkt וילי בולי, באתר Soccerway וילי בולי, באתר BDFutbol וילי בולי, באתר WorldFootball.net וילי בולי, באתר National Football Teams וילי בולי, באתר FootballDatabase.eu Willy Boly!, www.wolves.co.uk (באנגלית) 161385360554578, Wolves confirm double signing of Benik Afobe and Willy Boly, talkSPORT, ‏1 ביוני 2018 (באנגלית) LA LISTE באתר הרשמי של פדרציית הכדורגל האיווארית, 28 בדצמבר 2023 (בצרפתית)
פיליובסקי פארק (נפה)

נפת פיליובסקי פארק (ברוסית: район Филёвский Парк) היא נפה במחוז המערבי של העיר הפדרלית מוסקבה שברוסיה. שטחה 9.6243 קמ"ר ואוכלוסייתה מונה 94,787 תושבים (2020). המחוז המוניציפלי "פיליובסקי פארק" נוצר במהלך הרפורמה המנהלית בשנת 1991 בחלק משטח נפת קייבסקי לשעבר במוסקבה והיה חלק מהמחוז המערבי. לאחר שאומץ החוק "על החלוקה הטריטוריאלית של העיר מוסקבה" בשנת 1995, הוא קיבל מעמד הנפה "פיליובסקי פארק". מרכז חרוניצ'ב למחקר מדעי וייצור בתחום החלל מרכז החלל הלאומי במוסקבה פארק פילי (רו') כנסיית ההתערבות בפילי (אנ') זירת הכדורעף דינמו מדיה וקבצים בנושא פיליובסקי פארק בוויקישיתוף אתר האינטרנט הרשמי של פיליובסקי פארק (ברוסית) ערך זה הוא קצרמר בנושא מוסקבה. אתם מוזמנים לתרום לוויקיפדיה ולהרחיב אותו.